CELEX: 62007CN0502
Language: ro
Date: 2007-11-16 00:00:00
Title: Cauza C-502/07: Cerere de pronunțare a unei hotărâri preliminare introdusă de Naczelny Sad Administracyjny (Republica Polonă) la 16 noiembrie 2007 — K-1 Sp. z o.o. w Toruniu/Dyrektor Izby Skarbowej w Bydgoszczy

26.1.2008   
            
            
               RO
            
            
               Jurnalul Oficial al Uniunii Europene
            
            
               C 22/30
            
         Cerere de pronunțare a unei hotărâri preliminare introdusă de Naczelny Sad Administracyjny (Republica Polonă) la 16 noiembrie 2007 — K-1 Sp. z o.o. w Toruniu/Dyrektor Izby Skarbowej w Bydgoszczy
   (Cauza C-502/07)
   (2008/C 22/55)
   Limba de procedură: poloneza
   Instanța de trimitere
   Naczelny Sad Administracyjny
   Părțile din acțiunea principală
   
      Reclamant: K-1 sp. z o.o. w Toruniu
   
      Pârât: Dyrektor Izby Skarbowej w Bydgoszczy
   Întrebările preliminare
   
               1)
            
            
               Articolul 2 alineatele (1) și (2) din Prima directivă 67/227/CEE (1) a Consiliului din 11 aprilie 1967 privind armonizarea legislațiilor statelor membre privind impozitele pe cifra de afaceri, coroborat cu articolul 2 și cu articolul 10 alineatul (1) litera (a) și alineatul (2) din A șasea directivă 77/388/CEE (2) a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun de taxă pe valoarea adăugată: baza unitară de evaluare, exclude posibilitatea de a impune unei persoane supuse la plata TVA obligația să suporte sarcina fiscală suplimentară prevăzută la articolului 109 alineatele 5 și 6 din legea din 11 martie 2004 privind taxa pe produse și servicii (ustawa o podatku od towarów i usług) (Dz. U. Nr. 54 Pos. 535, astfel cum a fost modificată), atunci când se constată că persoana supusă la plata TVA a menționat în declarația fiscală depusă o sumă care corespunde unei diferențe fiscale de rambursat sau unei taxe deductibile de rambursat, a cărei valoare depășeste pe cea a sumei datorate?
            
         
               2)
            
            
               Având în vedere caracterul și obiectivul acestora, „măsurile speciale” prevăzute la articolul 27 alineatul (1) din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun de taxă pe valoarea adăugată: baza unitară de evaluare pot consta în posibilitatea de a impune persoanei supuse la plata TVA o sarcină fiscală suplimentară, stabilită prin decizia administrației fiscale, atunci când se constată că persoana impozabilă a declarat o diferență fiscală de rambursat sau o taxă deductibilă de rambursat al cărei cuantum este supraevaluat?
            
         
               3)
            
            
               Autorizarea prevăzută la articolul 33 din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun de taxă pe valoarea adăugată: baza unitară de evaluare cuprinde și dreptul de a introduce sarcina fiscală suplimentară prevăzută la articolul 109 alineatele 5 și 6 din legea din 11 martie 2004 privind taxa pe produse și servicii (Dz. U. Nr. 54 Pos. 535, astfel cum a fost modificată)?
            
         
      (1)  JO L 71, p. 1301.
   
      (2)  JO L 145, p. 1.